Presidenti Bush, thirrje Kongresit të modernizojë ligjin mbi survejimin e të dyshuarve si terroristë
Presidenti thotë, se në kushtet e shtimit të gatishmërisë për parandalimin e sulmeve terroriste, nevojitet një ligj më modern survejimi
Në fjalimin e tij të përjavshëm në radio, Presidenti Bush i bëri thirrje Kongresit ta modernizijë Aktin e Survejimit të Zbulimit të Huaj, apo siç njihet shkurtimisht, FISA. Presidenti u kërkoi ligjvënësve t’i bëjnë ndryshimet nevojshme këtij ligji para fillimit të pushimeve verore në gusht. Ai tha se problemi kyç është se ligji për FISA-n u shkruajt 30 vjet më parë dhe se ai duhet rishikuar dhe modernizuar, që të trajtojë më mirë problemet e zbulimit, në kushtet kur terroristët përdorin teknologji moderne. tha Presidenti. Zoti Bush tha se ligji i propozuar prej tij, është produkt i muajve të tërë diskutimesh me anëtarë të të dyja partive në Dhomën e Përfaqësuesve dhe në Senat. Në të përfshihen propozime, që do t’i lejonin kompanitë e telekomunikacionit të bashkëpunojnë më tepër me qeverinë në grumbullimin e informacioneve. tha Presidenti. Në ligjin e ri përfshihen po ashtu edhe disa ndryshime, që do ta lejonin qeverinë amerikane të grumbullonte të dhëna zbulimi për persona të huaj në vende të huaja, pa siguruar më parë urdhër gjykate. Presidenti Bush i kërkon këto amendamente të ligjit të zbulimit, pas një debati të nxehtë dhe të gjatë që u zhvillua këtu në Shtetet e Bashkuara lidhur me përgjimin e mëparshëm të administratës Bush ndaj personave të dyshuar si terroristë. Pak pas sulmeve terroriste të 11 shtatorit të vitit 2001, zoti Bush autorizoi Agjencinë e Sigurimit Kombëtar, të përgjojë, pa urdhër gjykate telefonatat mes njerëzve në Shtetet e Bashkuara dhe personave të dyshuar si terroristë jashtë vendit, edhe pse me ligj për të përgjuar njerëzit kërkohet më parë urdhëri i gjykatës. Administrata e Presidentit Bush tha në atë kohë, se e kishte autoritetin për aktivitetin e vëzhgimit të njerëzve pa lejen e gjykatës, për shkak të fuqisë speciale që i jepte Kongresi, pas sulmeve të 11 shtatorit. Adminstrata tha se regjistrimi i bisedave telefonike ishte i nevojshëm, për t’u ndihmuar Shteteve të Bashkuara të merrnin masa të menjëhershme për parandalimin e sulmeve terroriste. Në fillim të këtij viti, Presidenti Bush e vuri përsëri programin e përgjimit nën autoritetin e FISA-s dhe gjykatave sekrete, speciale. Mbrojtësit e të drejtave civile e kanë kritikuar me forcë programin e mëparshëm të përgjimit të individëve pa urdhër gjykate dhe i kritikojnë propozimet e reja të Presidentit, duke thënë se ato do të shkelnin të drejtat e amerikanëve. ...Ndërsa udhëheqësit demokratë të Kongresit thonë se po përgatiten për të evidentuar disa pika të dobëta të sistemit të zbulimit dhe se do t’i bëjnë ndryshime ligjit, në se ato do të jenë “të nevojshme”, sipas fjalëve të tyre. Por, ligjvënësit demokratë kanë ngritur gjithashtu shqetësime lidhur me zgjerimin e fuqive të survejimit të individëve nga ana e qeverisë.//lk